 Cabdiraxmaan Cirro mar uu ka hadlay mawqifka Xisbiga Waddani ee Doorashada ayaa yidhi Cid naga jecel in Doorashada wakhtigeedii la qabtaa ma jirto, Doorashadana diyaar ayaanu u nahay, laakiin waxa ka horeeya in qaran ahaan iskugu tagno, oo waajibna ina saarani uu yahay badbaadada dadka xoolihii wey dhammaadeene, waxaan soo jeedinayaa oo aanu dadkana u sheegnay,in talo laga yeesho arinta abaarta iyo badbaada qaranka, waxaanu soo jeedinaynaa in madaama Komishanku laftiisu caddeeyey in boqolkiiba todobaatan 70, ay maqan yihiin dadkii la siin lahaa kaadhadhka, in aanay munaasib ahayn in la bilaabo kaadh qaybin, in aanay munaasib ahayn inaynu galno olole, ololaha maxa la sameeya, inta gaadhi lagu xidho mikirifoono ayaa heeso la soo daaya, waliba Kulmiye Gawaadhidii Sameecadaha lahaa uu soo dejiyey, dad dhimanaya heeso kama dul qaadi karno, olole ma gali karno, waxaanu diyaar u nahay, wakhtiga ugu yar ee ugu munaasibasan ee xaaladan lagaga bixi karo in si wada jir ah u qiimeeyno, Doorashadan wakhtiga ugu yar ee suurtagal ah ee xaaladan lagaga bixi karo lagu qabto. 